b'\n_START_ARTICLE_\nSambeskatning\n_START_PARAGRAPH_\nSambeskatning, ogs\xc3\xa5 kalt ligning under ett eller felles ligning, er et skatterettslig fenomen hvor to eller flere i utgangspunktet selvstendige skattesubjekter blir beskattet som ett subjekt. De vanligste formene for sambeskatning i norsk skatterett er sambeskatning av ektefeller, sambeskatning av barn under 16 \xc3\xa5r med foreldre og sambeskatning av avd\xc3\xb8d og vedkommendes suksessor.'